Lunpia Semarang

thumb|right|Lumpia Semarang

**Lunpia Semarang** utawa **Lumpiya Semarang** (carakan:  ꦭꦸꦩ꧀ꦥꦶꦪꦯꦼꦩꦫꦁ​), iku panganan sabangsa *rollade* sing isi bung, endhog, lan daging pitik utawa urang.

Citrarasa lumpia Semarang iku gegabungan citra rasa Tionghoa lan Nuswantara, amarga pancèn sing nemu iku wong Tionghoa Semarang sing nikah karo wong Jawa ing kutha Semarang ing pungkasan abad ka-19. 

Panganan iki wiwit didol lan kondhang ing Semarang nailka pista ulah raga GANEFO ing jamané papréntahan Présidhèn Soekarno.

## Sujarah 
Ing pungkasan abad ka-19, Tjoa Thay Yoe, prantonan saka negri Cina labuh ing Semarang, piyambaké gelar dagangan pepanganan sing bahané saka olahan daging babi lan bung ing Pasar Johar. Ing pasar iki piyambaké ketemu lan kepincut marang Wasih, Wong Jawa bakul pepanganan sing gelar danganan olahan urang lan kenthang. Keloro wong iku banjur padha nandang tresna lan rabi. Tjoa Thay Yoe lan Wasih banjur anggawé panganan sing nyampuraké unsur bidaya Cina lan budaya Jawa sinambi nyingkiraké unsur babi saka panganan iku, mula dadi Lumpiya Semarang sing bisa kadeleng nuduhaké panganan Cina nanging nduwèni unsur citra rasa Jawa.

bahan isèn:

# 20 lembar kulit lumpiya 
# 2 séndhok mangan glepung trigu
# 100 ml lenga gorèng
# 100 gram bung
# 50 gram urang
# 100 gram pitik
# 3 biji endhog
# 100 gram cambah/thokolan
# 100 gram godhong bawang
# 1 séndhok mangan urang aking
# 5 siyung bawang
# 2 séndhok mangan kécap

bumbon:

# 2 séndhok mangan lenga gorèng
# 2 séndhok tèh mrica bubuk
# 2 séndhok tèh uyah
# 50 ml kaldhu pitik
# 1 séndhok mangan urang aking
# 1 bungkus kaldhu ayam bubuk;
cara masak:

# Pitik dikethok lan ditetek nganti rada lembut, bung diris mesagi panjag kaya potongan korèk, urang ditetek, cambah utawa thokolan dibuwangi buntuté, godhong bawang dirajangi
# Endhog diubleg lan digorèngg cara orak-orik
# Giling utawa rajang bumbon nganti alus, gangsa bumbon karo minyak saithik nganti wangi lan mambu sedhe
# Cemplungaké urang, pitik, gangsa nganti setengah mateng banjur cemplungaké cambah lan endhog sing wus dicepakaké
# Tambah kécap, uyah, mrica, lan kaldhu, incipi yèn wus pas rasané banjur cemplungaké rajangan godhong bawang
# Masak nganti tanek, yèn wus mateng inggiraké banjur adhemna nganti uwap panasé ilang
# Cepakaké kulit lumpiya, wènèhi isi karo sing wus digawé, gulung lan kelètaké karo jladrènan glepung trigu kacampur banyu
# Gorèng lumpiya nganti wernané semu soklat lan wujud kulité wus dadi garing

Ora kelalèn Lumpiya Semarang uga digandhèngaké karo brambang senthir, caos kenthel sing rasané legi, lan uga acar timun.

## Gladri 

Barkas:Bamboo Shoot.jpg|bung, bahan utama kanggo nggawé isèn Lumpiya Semarang
Barkas:Penaeus monodon.IMG 20210504 124630(1).jpg|Urang kanggo campuran isi lumpiya
Barkas:CHICKEN BREAST.jpg|daging pitik kanggp campuran isi lumpiya
Barkas:Mung CDC.jpg|thokolan kanggo isi lumpiya
Barkas:Penjual Lumpia Semarang Di Kebumen Jl.Pahlawan Kebumen Jateng Indonesia.jpg|Lumpiya Semarang sing didol ana ing pingir dalan
Barkas:Pickled Cucumber Slices - Flickr - scubadive67.jpg|acar timun kanggo gandhèngané nalika mangan lumpiya
Barkas:Food Market in Bizerte 03.jpg|brambang senthir utawa lokio kanggo gandhèngané nalika mangan lumpia

## Pranala njaba 
*  Dari Gang Lombok Menyebar ke Mana-mana